
септембар 2026. године

Министарство информисања и телекомуникација је на основу члана 27. став 8. Закона о јавном информисању и медијима („Службени гласник РС”, брoj 92/23, 51/25) припремило извештај о спроведеном Конкурсу за суфинансирање проjеката производње медијских садржаја за телевизије у 2026. години.


1.  Основни подаци о Конкурсу
Министарство је на основу чл. 16. став 1. тачка 4) и на основу члана 20. Закона о јавном информисању и медијима („Службени гласник Републике Србије”, брoj 92/23 и 51/25), Уредбе о условима и критеријумима усклађености државне помоћи у области јавног информисања („Службени гласник Републике Србије” број 9/22), Правилника о суфинансирању пројеката за остваривање јавног интереса у области јавног информисања („Службени гласник Републике Србије” бр. 6/24 и 106/24 и 98/25) и Одлуке о расписивању конкурса за суфинансирање пројеката у области јавног информисања у 2026. години Број: 000068723 2026 13460 003 005 000 001 од 27. фебруара 2026. године расписало Конкурс за суфинансирање проjеката производње медијских садржаја за телевизије у 2026. години.. Конкурс је био расписан у периоду од 27. фебруара 2026. године до 31. марта 2026. године, а јавни позиви су објављени на веб-сајту Министарства информисања и телекомуникација и на Јединственом информационом систему за спровођење и праћење суфинансирања пројеката у области јавног информисања (у даљем тексту: ЈИС).
     Учесници конкурса су могли поднети захтев за суфинансирање пројекта у износу који не прелази 50% оправданих трошкова вредности пројекта.

1. Намена Конкурса

Намена конкурса је пружања финансијске подршке производњи медијских садржаја који доприносе остваривању јавног интереса у области јавног информисања, дефинисаног чланом 15. Закона о јавном информисању и медијима. 


1. Критеријуми за оцену пројеката

Критеријуми на основу којих су пројекти оцењивани су:

1) Мера у којој је предложена пројектна активност подобна да оствари јавни интерес у области јавног информисања, а посебно:
1. релевантност пројекта;
2. изводљивост пројекта;
3. праћење реализације пројекта;
4. капацитети предлагача пројекта;
5. доступност садржаја циљној групи;
6. буџет и оправданост трошкова.

2) Мера у којој се медиј путем кога ће бити реализован пројекат придржава професионалних и етичких стандарда:
[bookmark: _Hlk204164708]1. да ли су медију путем којег ће бити реализован пројекат изречене мере од Регулаторног тела за електронске медије, у последњих годину дана, због кршења професионалних и етичких стандарда;
 2. тежина прекршаја и учесталост понављања.

2.  Ближи критеријуми за оцену пројеката

Јавним позивом су дефинисани ближи критеријуми, односно приоритетне теме:                                                                             
· очување српског идентитета, српског језика и српског ћириличног писма;
· политичка, међунационална, међуверска и други облици толеранције и разумевање; 
· превенција и заштита од дискриминације; 
· култура јавног дијалога; 
· сузбијање говора мржње и лажних вести у медијима; 
· безбедност деце на интернету; 
· медијска писменост; 
· владавина права; 
· заштита података о личности, а посебно личности малолетника; 
· улога и значај цивилног друштва; 
· дигитализација и вештачка интелигенција; 
· безбедност новинара; 
· развој критичког мишљења; 
· друштвене и породичне вредности; 
· подстицање рађања; 
· афирмативни садржаји за децу и младе; 
· нове форме популарне културе; 
· српска уметност и традиција; 
· култура сећања; 
· обележавање годишњица: 150 година од Српско – турских ратова, 200 година Матице Српске, 100 година Српског ПЕН центра, 200 година од рођења Светозара Милетића, 170 година од рођења Николе Тесле, 130 година од рођења Милоша Црњанског, 50 година од смрти Иве Андрића;  
· развој науке и образовања; 
· равномерни регионални развој; 
· унапређење и проширење пољопривредне производње; 
· прехрамбена безбедност; 
· безбедност саобраћаја; 
· превенција насиља у породици, родно заснованог насиља и насиља уз употребу оружја; 
· смањење ризика социјалне искључености припадника осетљивих група;
· родна димензија у друштвеној пракси и институцијама друштва; 
· борба против корупције; 
· борба против организованог криминала; 
· борба против трговине људима; 
· превенција тероризма; 
· спречавање злоупотребе психоактивних супстанци; 
· заштита сексуалног и репродуктивног здравља; 
· заштита животне средине;
· спречавање злоупотребе оружја; 
· јавно здравље и здравствене потребе становништва.

Учесници су, осим на приоритетне, могли да предложе суфинансирање пројекта и на друге теме које доприносе остваривању јавног интереса у области јавног информисања.

1. Финансијски аспекти конкурса

[bookmark: _Hlk120789603]За реализацију Конкурса за суфинансирање проjеката производње медијских садржаја за телевизије у 2026. години опредељено је 124.500.000,00 динара. Средства су планирана на економским класификацијама: 102.000.000,00 на 424 - са које су додељена привредним друштвима и предузетницима и 22.500.000,00 на 481 - са које су додељена организација цивилног друштва, синдикатима и верским организацијама. 

 Табела 1. Приказ опредељених средстава по економским класификацијама

	РБ
	Назив конкурса
	Економска класификација
	Износ средстава у РСД

	1.
	 Конкурс за суфинансирање пројеката производње медијских садржаја за телевизије у 2026. години 
	424
	102.000.000,00

	
	
	481
	  
[bookmark: _Hlk203481298]22.500.000,00

	
	Укупно:
	
	[bookmark: _Hlk203481252]124.500.000,00




Учесници су за реализацију пројеката тражили укупно 286.118.843,00 динара, што је 2,86 пута више у односу на износ опредељених средстава за реализацију конкурса. 

Табела 2. Приказ опредељених и тражених средстава по конкурсима

	РБ
	Назив конкурса
	Тражена средства у 2024. години
	
Тражена средства у 2025. години

	
Тражена средства у 2026. години

	1.
	Конкурс за суфинансирање пројеката производње медијских садржаја за телевизије у 2026. години
	261.147.859,00
	
361.457.288,00
	
286.118.843,00



[bookmark: _Hlk120790364]
            Најмањи износ средстава који може бити одобрен за суфинансирање пројекта је 900.000,00 динара, а највећи 5.000.000,00 динара.


1. Пријављени пројекти

[bookmark: _Hlk120790527]На Конкурс за суфинансирање проjеката производње медијских садржаја за телевизије у 2026. години путем ЈИС-а пристигло је укупно 155 пријава. Проверу поднетих пријава извршила је стручна служба министарства. Провера се односила на испуњеност услова за учешће на конкурсу. Због неиспуњавања услова конкурса, датих у jавном позиву, решењем је одбачено 2 пројектне пријаве. Одбачене пројекте комисија није разматрала. 	





1. Именовање и улога стручне комисије

[bookmark: _Hlk120790604]За Конкурс за суфинансирање проjеката производње медијских садржаја за телевизије у 2026. години кандидати за чланове стручне комисије пријављивали су се путем ЈИС-а. Биографије кандидата за чланове комисије вредноване су путем ЈИС-а на основу бодовне листе за оцену биографија и кандидати су се на конкурс пријављивали са већ раније оствареним бројем бодова. На две ранг листе пријављених кандидата, на основу броја добијених бодова стигло је 7 пријава кандидата за чланове комисије, од којих су 4 пријаве новинарских и медијских удружења и 3 пријаве теоретичара, аналитичара и практичара из области медија који су се самостално пријавили. Министар је на основу ранг листе Решењем о именовању чланова Комисије за Конкурс за суфинансирање проjеката производње медијских садржаја за телевизије у 2026. години, број: 001491432 2026 13460 003 005 012 002 од 08. јуна 2026. године именовао петочлану комисију за оцену пројеката. 
             Већина чланова комисије именована је на предлог новинарских и медијских удружења. Решење о именовању чланова комисија доступно је на веб сајту Министарства информисања и телекомуникација на адреси: https://mit.gov.rs/extfile/sr/22084/Resenjekomisije.pdf и на ЈИС-у https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/3a32f9a5-b336-4291-9209-c1ffe91476d5/committee-applicants 

Чланови комисија су потписали Пословник о раду, Изјаву о непостојању сукоба интереса и Уговор о делу, којим су се обавезали да размотре и оцене пројекте у складу са критеријумима утврђеним Законом о јавном информисању и медијима,  Правилником о суфинансирању пројеката за остваривање јавног интереса у области јавног информисања, наменом и критеријумима конкурса, датим у јавном позиву којим је расписан конкурс и смерницама за дефинисање и правдање трошкова пројеката. 
Пријаве пристигле на конкурс чланови комисије су оценили на порталу Јединственог информационог система у складу са прописаним критеријумима. Такође, члановима Комисије је указано да је у ЈИС-у администратор мера – Регулаторно тело за електронске медије унео изречене мере за медије, што представља један од општих критеријума који се узима у обзир приликом оцењивања самих пројеката.
Након оцене сваког појединачног пројекта од стране свих чланова комисије бодови су  аутоматски сабрани и формирана је ранг листа пројеката, на основу које је комисија на заједничком састанку у министарству предложила износ средстава за сваки подржани пројекат, у складу са опредељеним износом за реализацију конкурса, расподељеним по економским класификацијама 424 и 481. За пројекте који су добили мањи износ средстава од траженог, комисија је одредила врсту ревидирања активности и предложеног буџета. 
 
1. Подржани пројекти 
 
Одлуку о расподели средстава у виду решења, са образложењем, донео је министар, на основу предлога комисија. Од укупно разматраних 153 пројекта подржано је 70, средствима у износу од 124.500.000,00 динара.
Већина пројеката је подржана мањим од траженог износа, па су подносиоци били дужни да доставе Министарству ревидирану пријаву и ревидирани буџет пројекта.


	
Табела 4. Приказ броја пројеката пријављених на конкурс и износ додељених средстава

	РБ
	Назив конкурса
	Средства додељена на конкурсу
	Укупан број пројеката
	Број одбачених пројеката
	Број разматраних пројеката
	Број подржаних пројеката

	1.
	Конкурс за суфинансирање пројеката производње медијских садржаја за телевизије у 2026. години
	124.500.000,00
	155
	2
	153
	70



На веб сајту Министарства информисања и телекомуникација на адреси: https://mit.gov.rs/vest/20837/konkurs-za-sufinansiranje-projekata-proizvodnje-medijskih-sadrzaja-za-televizije-u-2026-godini.php   и на ЈИС-у https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/3a32f9a5-b336-4291-9209-c1ffe91476d5   објављена су следећа документа: 
· ранг листа пројеката,
· записник о раду комисије,
· предлог комисије о расподели средстава и
· решење о расподели средстава.


1. Тематска разноврсност подржаних пројеката

Укупно је подржано 70 пројеката распоређених у 25 различитих тематских области, што указује на широку тематску заступљеност и настојање да се кроз медијске садржаје обухвате најзначајнија питања од јавног интереса. Структура подржаних тема показује јасно опредељење ка очувању националног и културног идентитета, подршци младима, унапређењу здравља и заштити животне средине, али и равномерном регионалном развоју и афирмацији традиционалних вредности.
Најзаступљенија тема је култура сећања, са укупно 10 подржаних пројеката, што представља највећи број пројеката у оквиру једне тематске области. Овај резултат указује да је очување историјског памћења, неговање сећања на значајне личности и догађаје, као и јачање колективног идентитета, препознато као један од приоритетних праваца финансирања. Одмах иза ње налазе се афирмативни садржаји за младе са 7 пројеката, што показује изражену потребу да се младима понуде квалитетни медијски садржаји који доприносе њиховом образовању, информисању, активном учешћу у друштву и развоју позитивних вредности.
Посебно је значајно што је област очувања националног и културног идентитета подржана са 6 пројеката, док је обележавање годишњица заступљено са 5 пројеката. Заједно са темама културних добара (4 пројекта) и културног наслеђа (2 пројекта), овај сегмент представља најзначајнију тематску целину у оквиру подржаних пројеката. То указује на континуирано опредељење за очување културне баштине, националног идентитета и историјског наслеђа, као и за промовисање вредности које доприносе јачању друштвене кохезије и националне свести.
Значајан простор добиле су и теме које се односе на јавно здравље и здравствене потребе становништва, заштиту животне средине и науку и образовање, са по 4 подржана пројекта. Овакав распоред показује да су, поред културних и идентитетских тема, препознате и области које непосредно утичу на квалитет живота грађана, подизање здравствене културе, развој еколошке свести и унапређење образовног система. Подршка овим темама сведочи о тежњи да медијски садржаји имају снажну едукативну и превентивну улогу.
У групи средње заступљених тема налазе се безбедност саобраћаја и друштвене и породичне вредности, са по 3 подржана пројекта, што указује на важност промовисања одговорног понашања у саобраћају, као и очувања породице као једне од основних друштвених вредности. Са по 2 подржана пројекта заступљене су теме културног наслеђа, равномерног регионалног развоја, туризма и села и пољопривредних потенцијала, што показује интересовање за равномернији развој локалних средина, очување руралних подручја, туристичких потенцијала и културног наслеђа широм Србије.
Преостале тематске области заступљене су са по једним подржаним пројектом. То су активизам, афирмативни садржаји за децу, брига о породици и деци, демографија, насиље, подстицање рађања, прехрамбена безбедност, привредни развој, органска пољопривредна производња, смањење ризика социјалне искључености припадника друштвено осетљивих група, српска музичка традиција и мултикултурализам. Иако су бројчано мање заступљене, ове теме указују на настојање да се подрже различити сегменти јавног интереса и обезбеди тематска разноврсност, укључујући области које су специфичне за одређене локалне заједнице или друштвене групе.
Свеукупно посматрано, структура подржаних пројеката показује да су у овом циклусу финансирања приоритет имале теме које се односе на очување културног и националног идентитета, културу сећања и развој младих, уз истовремено значајно присуство тема из области јавног здравља, заштите животне средине и образовања. Истовремено, заступљеност великог броја различитих тематских области показује тежњу ка свеобухватном приступу информисању јавности и подршци медијским садржајима који доприносе очувању традиционалних вредности, унапређењу квалитета живота грађана, регионалном развоју и одрживом друштвеном напретку.

Табела 5. Приказ броја подржаних пројеката по темама и областима


	Тема/Област
	Укупан број подржаних пројеката

	Активизам
	1

	Афирмативни садржаји за децу
	1

	Афирмативни садржаји за младе
	7

	Безбедност саобраћаја
	3

	Брига о породици и деци
	1

	Демографија
	1

	Друштвене и породичне вредности
	3

	Јавно здравље и здравствене потребе становништва
	4

	Заштита животне средине 
	4

	Култура сећања
	10

	Културна добра
	4

	Културно наслеђе
	2

	Насиље
	1

	Наука и образовање
	4

	Обележавање годишњица
	5

	Очување националног и културног идентитета
	6

	Подстицање рађања
	1

	Прехрамбена безбедност
	1

	Привредни развој
	1

	Равномерни регионални развој
	2

	Органска пољопривредна производња
	1

	Смањење ризика социјалне искључености припадника друштвено осетљивих група
	1

	Српска музичка традиција
	1

	Туризам
	2

	Мултикултурализам
	1

	Село и пољопривредни потенцијали 
	2




Табела 6. Жанровска разноврсност реализованих садржаја - према врсти медија
	РБ
	Жанр
	ТВ

	1.
	Аналитичко истраживачки текст
	2

	2
	Вест 

	1

	3.
	Документарни садржаји
	17

	4.
	Интервју

	7

	5.
	Информативно - образовни
	25

	6.
	Културно - образовна емисија
	7

	7.
	Tелевизијска емисија
	1

	8.
	Репортажа
	4

	9.
	ТВ прилог
	6

